на постигнатите резултати въз основа на показателите, предвидени в член 7, параграф 3, буква е) от Делегиран регламент (ЕС) No 611/2014.
 За последната година от изпълнението на работната програма предвиденият в първа алинея доклад се замества от окончателен доклад.
 2. Окончателният доклад представлява оценка на работната програма и съдържа най-малко следната информация:
 а)
 отчет, изготвен въз основа на показателите, предвидени в член 7, параграф 3, буква е) от Делегиран регламент (ЕС) No 611/2014, и на всички други приложими критерии, в който се описва до каква степен са постигнати целите на програмата;
 б)
 отчет за измененията в работната програма;
 в)
 където е целесъобразно — посочване на елементите, които трябва да се вземат предвид при изготвяне на следващата работна програма.
 3. Събраните данни и извършените проучвания при изпълнението на мерките по член 3, параграф 1, буква а) от Делегиран регламент (ЕС) No 611/2014 се публикуват на интернет сайта на организацията бенефициер след приключване на изпълнението на съответната мярка.
 Член 10
 Съобщения от държавите членки
 1. Преди началото на нова тригодишна работна програма и не по-късно от 31 януари в годината след края на предходната програма компетентните органи съобщават на Комисията националните мерки относно прилагането на настоящия регламент, и по-специално мерките, отнасящи се до:
 а)
 условията за признаване на организациите бенефициери, посочени в членове 152, 156 и 157 от Регламент (ЕС) No 1308/2013;
 б)
 допълнителните условия за определяне на допустимите мерки, приети в съответствие с член 3, параграф 3 от Делегиран регламент (ЕС) No 611/2014;
 в)
 целите и приоритетите в сектора на маслините, посочени в член 6, параграф 1, буква а) от Делегиран регламент (ЕС) No 611/2014, и количествените и качествените показатели за ефективност, посочени в член 7, параграф 1, буква е) от същия делегиран регламент;
 г)
 срока, посочен в член 2, параграф 3;
 д)
 условията за прилагане на схемата за авансови плащания, посочена в член 3, и където е целесъобразно — на схемата за изплащане на националното финансиране;
 е)
 извършването на проверките, посочени в член 6, и прилагането на санкциите и корекциите, предвидени в член 8.
 2. Не по-късно от 1 май през всяка година от изпълнението на одобрените работни програми компетентните органи съобщават на Комисията данни относно:
 а)
 работните програми и техните характеристики, с разбивка по видове организации бенефициери, по области и мерки и по регионални области;
 б)
 размер на финансирането, определено за всяка работна програма;
 в)
 планирания график на финансиране от Съюза по бюджетни години за целия срок на работните програми.
 3. Не по-късно от 20 октомври през всяка година от изпълнението на одобрените работни програми компетентните органи представят на Комисията доклад относно прилагането на настоящия регламент, съдържащ най-малко следната информация:
 а)
 брой на финансираните работни програми, бенефициери, площ на маслиновите насаждения, преси за изстискване, преработвателни съоръжения и съответните количества маслиново масло и трапезни маслини;
 б)
 характеристики на мерките, разработени във всяка от областите;
 в)
 несъответствия между планираните и действително изпълнените мерки и тяхното отражение върху разходите;
 г)
 преценка и оценка на работните програми, като се взема предвид, наред с другото, оценката, посочена в член 5, параграф 2, буква а),